Πανσεξουαλικότητα

Η πανσεξουαλικότητα ή παμφυλοφιλία είναι η σεξουαλική έλξη, ερωτική αγάπη ή συναισθηματική έλξη προς άτομα ανεξαρτήτως φύλου ή ταυτότητας φύλου.

Τα πανσεξουαλικά άτομα συχνά αναφέρονται στο άτομό τους ως «άτομα που δεν βλέπουν φύλο» και που θεωρούν το κοινωνικό και το βιολογικό φύλο άνευ σημασίας και ασυσχέτιστα με το αν θα αισθανθούν έλξη προς άλλα άτομα. Η πανσεξουαλικότητα μπορεί να θεωρηθεί σεξουαλικός προσανατολισμός από μόνη της ή παρακλάδι της αμφιφυλοφιλίας. Καθώς τα πανσεξουαλικά άτομα είναι ανοικτά σε σχέσεις με ανθρώπους που δεν αυτοπροσδιορίζονται αυστηρώς είτε ως άνδρες είτε ως γυναίκες, η πανσεξουαλικότητα ως εκ τούτου απορρίπτει το δίπολο των φύλων, την "αντίληψη των δύο φύλων και άρα συγκεκριμένων σεξουαλικών προσανατολισμών"  και θεωρείται περισσότερο συμπεριληπτικός όρος από το αμφιφυλόφιλος.

Σύγκριση με την αμφιφυλοφιλία και άλλες σεξουαλικές ταυτότητες

Η κυριολεκτική σημασία της αμφιφυλοφιλίας, εξαιτίας της πρόθεσης αμφί-, είναι σεξουαλική ή ερωτική έλξη προς δύο φύλα (θηλυκά και αρσενικά) ή δύο κοινωνικά φύλα (γυναίκες και άνδρες). Η πανσεξουαλικότητα, ωστόσο, η οποία συντίθεται με την πρόθεση παν-, είναι η σεξουαλική έλξη προς ένα άτομο οποιουδήποτε φύλου (βιολογικού και κοινωνικού). Από αυτούς τους ορισμούς συμπεραίνεται ότι η πανσεξουαλικότητα ορίζεται διαφορετικά και συμπεριλαμβάνει αισθητά τόσο ίντερσεξ άτομα όσο και άτομα εκτός του δίπολου των φύλων.

Παραπομπές

Σεξουαλικότητα
Σεξουαλικός προσανατολισμός
Ψυχαναλυτική ορολογία
ΛΟΑΤ ορολογία
Αμφιφυλοφιλία

la:Homophylophilia#Alii conceptus